text: 3 август 2020 г. 11:48 ч.
  България 29.05.2020 19:03 Снимка: ДНЕС+
  Лихвената статистика, която БНБ публикува за април 2020-а, показва, че лихвите по левовите кредити за потребление са нараснали както в сравнение със същия период на миналата година - средно с 1.7 процентни пункта до 9.72%, така и в сравнение с март 2020-а - средно с 2.06 процентни пункта. При това става дума за новоотпуснати заеми - т.нар. "нов бизнес". Логично се е увеличил и годишния процент на разходите по левовите кредити за потребление - средно с 2.29 процентни пункта до 12.09 процента годишно.
  Данните за лихвите по левовите кредити за потребление са показателни, защото като сума - 11.83 млрд. лева, те са 93.8% от всички заеми за потребление. При жилищните кредити ситуацията е малко по-различна. При тези заеми за нов бизнес средната лихва по левовите кредити (общо 10.96 млрд. лева ) продължава да намалява - с 0.31 процентни пункта на годишна база до 2.85 процента.
  Но по жилищните заеми в евро ( общо 1.75 млрд. лева) на годишна база средната лихва расте с 0.18 процентни пункта до 3.74 процента. При това увеличението за периода март - април 2020-а (0.26 процентни пункта) е видимо по-високо от средногодишното. Явно е въпрос на време лихвите и по новите левови жилищни заеми да поемат бавно нагоре и причините за това са същите, които вдигат цената на потребителските кредити.[**sorce_name**]